PMIndiaData/PMIndiaSum huggingface dataset:
પ્રધાનમંત્રીએ લખનૌમાં આંતરરાષ્ટ્રીય યોગ દિવસનાં પ્રસંગે સામૂહિક યોગ નિદર્શનમાં હાજરી આપી

પ્રધાનમંત્રી આજે આંતરરાષ્ટ્રીય યોગ દિવસ – 2017નાં પ્રસંગે લખનૌમાં સામૂહિક યોગ નિદર્શનમાં સહભાગી થયાં હતાં. લખનૌનાં રમાબાઈ આંબેડકર મેદાનમાં વરસાદ વચ્ચે પણ હજારો લોકો આ કાર્યક્રમ માટે એકત્ર થયાં હતાં. ઉત્સાહી જનમેદનીને સંબોધતા પ્રધાનમંત્રીએ લખનૌથી સમગ્ર ભારતમાં યોગ દિવસની ઉજવણી કરવા જોડાયેલા તમામ લોકોને શુભેચ્છા પાઠવી હતી. તેમણે કહ્યું હતું કે, આજે યોગ અનેક લોકોનાં જીવનનું અભિન્ન અંગ બની ગયું છે. તેમણે જણાવ્યું હતું કે, યોગની લોકપ્રિયતા ભારતની બહાર પણ વધી રહી છે અને યોગ ભારત સાથે દુનિયાને જોડે છે. પ્રધાનમંત્રીએ કહ્યું હતું કે, છેલ્લાં ત્રણ વર્ષમાં કેટલીક યોગ સંસ્થાઓ ઊભી થઈ છે એ જોઈને આનંદ થાય છે. તેમણે જણાવ્યું હતું કે, યોગનાં શિક્ષકોની માગ વધી રહી છે. ફિટનેસ ઉપરાંત કલ્યાણ કે સુખાકારી મહત્ત્વપૂર્ણ છે. તેમણે ઉમેર્યું હતું કે, યોગ સંપૂર્ણ કે પરિપૂર્ણ જીવનનું માધ્યમ છે. દરેકને યોગને પોતાનું જીવનનો ભાગ બનાવવાની અપીલ કરતાં પ્રધાનમંત્રીએ કહ્યું હતું કે, યોગ સ્વાસ્થ્ય પ્રદાન કરે છે અને તેની પ્રેક્ટિસ મોંઘી પણ નથી. અગાઉ પ્રધાનમંત્રીને લખનૌમાં ઉત્તરપ્રદેશનાં મુખ્યમંત્રી યોગી આદિત્યનાથજીએ આવકાર આપ્યો હતો. યોગી આદિત્યનાથે કહ્યું હતું કે, યોગ આપણી પરંપરાનો ભાગ છે અને તે આપણને જોડે છે.
પીએમએ નીરજ ચોપરાને પુરૂષોના જેવલિન થ્રોમાં વિશ્વ ચેમ્પિયનશિપમાં સિલ્વર મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ નીરજ ચોપરાને પુરુષોના જેવલિન થ્રોમાં વિશ્વ ચેમ્પિયનશિપમાં સિલ્વર મેડલ જીતવા બદલ અભિનંદન પાઠવ્યા છે. સ્પોર્ટ્સ ઓથોરિટી ઓફ ઈન્ડિયાના ટ્વીટના જવાબમાં પ્રધાનમંત્રીએ કહ્યું; "અમારા સૌથી પ્રતિષ્ઠિત એથ્લેટ્સમાંથી એક દ્વારા એક મહાન સિદ્ધિ! #
પ્રધાનમંત્રી શ્રી નરેન્દ્ર મોદીએ ભારતીય વાયુદળના માર્શલ અર્જન સિંહના નિધન પર શોક વ્યક્ત કર્યો છે.

પ્રધાનમંત્રીએ તેમનાં ટ્વીટર હેન્ડલથી શ્રેણીબદ્ધ ટ્વીટમાં જણાવ્યું હતું કે, ભારતીય વાયુદળના માર્શલ અર્જન સિંહની ભારતીય વાયુ દળ (આઇએએફ)ની ક્ષમતાનું નિર્માણ કરવા દ્રઢ નિર્ણાયકતાથી આપણી સંરક્ષણ ક્ષમતામાં મોટો વધારો થયો હતો. અર્જન સિંહને ભારતીય વાયુ દળના મહાન સેનાપતિ અને લડવૈયા તથા ઉત્કૃષ્ટ મનુષ્ય ગણાવી પ્રધાનમંત્રીએ તેમના અવસાન પર તેમના પરિવારજનોને આશ્વાસન આપ્યું હતું અને દિલસોજી પાઠવી હતી. પ્રધાનમંત્રીએ કહ્યું હતું કે, “ભારતીય વાયુદળના એકમાત્ર માર્શલ અર્જન સિંહના નિધનથી ભારત શોકમાં છે. આપણે દેશ પ્રત્યે તેમની ઉત્કૃષ્ટ સેવાને યાદ કરીએ છીએ. ભારતીય વાયુદળના માર્શલ અર્જન સિંહની આઇએએફની ક્ષમતાનું નિર્માણ કરવા પર દ્રઢ નિર્ણાયકતાથી આપણી સંરક્ષણ ક્ષમતામાં મોટો વધારો થયો હતો. ભારત વર્ષ 1965માં આઇએએફના માર્શલ અર્જન સિંહના ઉત્કૃષ્ટ નેતૃત્વને ક્યારેય નહીં ભૂલે. એ યુદ્ધમાં આઇએએફએ મહત્વપૂર્ણ ભૂમિકા ભજવી હતી. થોડા સમય અગાઉ હું તેમને મળ્યો હતો, જેમણે તેમની તબિયત ખરાબ હોવા છતાં મેં ના પાડી છતાં મને સલામી મારવાનો પ્રયાસ કર્યો હતો. હકીકતમાં આ તેમની સેનાની શિસ્ત હતી. તેમના પરિવારજનોને મારું આશ્વાસન. આઇએએફના માર્શલ અર્જન સિંહ ભારતીય વાયુદળના મહાન લડવૈયા હતા અને ઉત્કૃષ્ટ માનવી હતા.”
પ્રધાનમંત્રી શ્રી નરેન્દ્ર મોદી યુક્રેનમાંથી ભારતીયોને બહાર લાવવા માટે શરૂ કરવામાં આવેલા ઓપરેશન ગંગામાં સામેલ હિતધારકોને વર્ચ્યુઅલ રીતે મળ્યા

પ્રધાનમંત્રી શ્રી નરેન્દ્ર મોદીએ આજે વહેલી સવારે ઓપરેશન ગંગામાં સામેલ હિતધારકો સાથે વાતચીત કરી હતી. ઓપરેશન ગંગાએ લગભગ 23000 ભારતીય નાગરિકો તેમજ 18 દેશોના 147 વિદેશી નાગરિકોને યુક્રેનમાંથી સફળતાપૂર્વક બહાર કાઢ્યા હતા. વાર્તાલાપ દરમિયાન, યુક્રેન, પોલેન્ડ, સ્લોવાકિયા, રોમાનિયા અને હંગેરીમાં ભારતીય સમુદાય અને ખાનગી ક્ષેત્રના પ્રતિનિધિઓએ ઓપરેશન ગંગાનો ભાગ બનવાના તેમના અનુભવો, તેઓએ જે પડકારોનો સામનો કર્યો હતો તે વર્ણવ્યા હતા અને એક જટિલ માનવતાવાદી કામગીરી માટે આવા યોગદાન બદલ સંતોષ અને સન્માનની લાગણી વ્યક્ત કરી હતી. પ્રધાનમંત્રીએ ભારતીય સમુદાયના નેતાઓ, સ્વયંસેવક જૂથો, કંપનીઓ, ખાનગી વ્યક્તિઓ અને સરકારી અધિકારીઓ માટે તેમની ઉષ્માભરી પ્રશંસા વ્યક્ત કરી જેમણે ઓપરેશનની સફળતા માટે અથાક મહેનત કરી હતી. તેમણે ઓપરેશન ગંગામાં સામેલ તમામ હિસ્સેદારો દ્વારા પ્રદર્શિત કરાયેલ દેશભક્તિના ઉત્સાહ, સમુદાય સેવાની ભાવના અને ટીમ-સ્પિરિટની પ્રશંસા કરી હતી. પ્રધાનમંત્રીએ ખાસ કરીને વિવિધ સામુદાયિક સંસ્થાઓની પ્રશંસા કરી હતી અને નિર્દેશ કર્યો હતો કે તેમની નિઃસ્વાર્થ સેવા ભારતીય સંસ્કૃતિના મૂલ્યોનું ઉદાહરણ આપે છે જેને તેઓ વિદેશી દરિયાકાંઠે પણ મૂર્તિમંત કરે છે. કટોકટી દરમિયાન ભારતીય નાગરિકોની સુરક્ષા સુનિશ્ચિત કરવા માટે સરકાર દ્વારા કરવામાં આવેલા પ્રયાસો વિશે બોલતા, પ્રધાનમંત્રીએ યુક્રેન અને તેના પડોશી દેશોના નેતાઓ સાથેની તેમની વ્યક્તિગત વાતચીતને યાદ કરી અને તમામ વિદેશી સરકારો તરફથી મળેલા સમર્થન બદલ આભાર વ્યક્ત કર્યો. વિદેશમાં ભારતીયોની સુરક્ષાને સરકાર જે ઉચ્ચ પ્રાથમિકતા આપે છે તેનો પુનરોચ્ચાર કરતા પ્રધાનમંત્રીએ યાદ કર્યું કે કોઈપણ આંતરરાષ્ટ્રીય કટોકટી દરમિયાન ભારતે હંમેશા તેના નાગરિકોને મદદ કરવા માટે તત્પરતાથી કામ કર્યું છે. વસુધૈવ કુટુમ્બકમની ભારતની વર્ષો જૂની ફિલસૂફી દ્વારા સંચાલિત, ભારતે કટોકટી દરમિયાન અન્ય દેશોના નાગરિકોને પણ માનવતાવાદી સમર્થન આપ્યું છે. " …
સ્વાતંત્ર્ય સેનાનીઓના પેન્શનમાં પાછલી અસરથી વધારાને કેબિનેટની મંજૂરી

પ્રધાનમંત્રીશ્રી નરેન્દ્ર મોદીના અધ્યક્ષ સ્થાને મળેલી ભારત સરકારની કેબિનેટની બેઠકમાં સ્વાતંત્ર્ય સેનાનીઓ તથા તેમના જીવનસાથીના (વિધવા/વિધૂરો), પેન્શનપાત્ર પુત્રીઓ તથા મૃત્યુ પામેલા સ્વાતંત્ર્ય સેનાનીઓના આશ્રિત માતા-પિતાના પેન્શનમાં સ્વાતંત્ર્ય સૈનિક સન્માન પેન્શન સ્કીમ (એસએસએસપીએસ), 1980 હેઠળ પાછલી અસરથી વધારા અંગેની દરખાસ્તને મંજૂરી આપવામાં આવી છે. કેન્દ્ર સરકાર દ્વારા સેન્ટ્રલ સ્વાતંત્ર્ય સેનાની પેન્શનર્સને તથા તેમના પાત્ર આશ્રિતોને પેન્શનના માળખામાં નીચે મુજબ ફેરફાર કરાયો છે: ક્રમ સ્વાતંત્ર્ય સેનાનીની કેટેગરી હાલમાં મળતું માસિક પેન્શન દર મહિને વધારા સાથેની પેન્શનની રકમ 1 આંદામાનના પૂર્વ રાજકિય કેદીઓ/તેમના જીવનસાથી રૂ.24,775/- રૂ.30,000/- 2 બ્રિટીશ ઈન્ડિયાની બહાર સહન કરનારા સ્વાતંત્ર્ય સેનાનીઓ/જીવનસાથીઓ રૂ.23,085/- રૂ.28,000/- 3 આઈએનએ સહિતના અન્ય સ્વાતંત્ર્ય સેનાનીઓ/જીવનસાથી રૂ.21,395/- રૂ.26,000/- 4 આશ્રિત માતા-પિતા/પેન્શનપાત્ર દિકરીઓ (કોઈપણ સમયે મહત્તમ 3 દિકરીઓને) રૂ.3,380/ સ્વાતંત્ર્ય સેનાનીને મળવાપાત્ર રકમના 50 ટકા એટલે કે રૂ.13,000/- થી રૂ.15,000/- પેન્શનનો સુધારેલો સ્કેલ તા.15 ઓગષ્ટ, 2016થી અમલમાં આવશે. વધુમાં, સુધારેલી પેન્શનની કુલ રકમને સ્વાતંત્ર્ય સેનાની જે તે કેટેગરી માટે મોંઘવારી રાહત ગણવામાં બેઝીક પેન્શન ગણાવામાં આવશે. હાલની મોંઘવારી રાહત પધ્ધતિ ઔદ્યોગિક કામદારો માટેના ઓલ ઈન્ડિયા કન્ઝ્યુમર પ્રાઈસ ઈન્ડેક્સને આધારે નક્કી થાય છે, જે સ્વાતંત્ર્ય સેનાની પેન્શનરોને પણ વાર્ષિક ધોરણે લાગુ પાડવામાં આવતી હતી. આ પ્રથા બંધ કરાઈ છે અને કેન્દ્ર સરકારના કર્મચારીઓને લાગુ પડતી એલાઉન્સ સિસ્ટમને આધારે મોંઘવારી ભથ્થું દર બે વર્ષે ગણતરીમાં લેવાશે. આ રકમને પેન્શનરોના કિસ્સામાં ‘મોંઘવારી રાહત’ ગણવામાં આવશે. આ નિર્ણયથી સ્વતંત્રતા સૈનિક સન્માન પેન્શન સ્કીમ-1980 હેઠળ પેન્શન મેળવનાર સ્વાતંત્ર્ય સેનાનીઓ અને તેમના જીવનસાથી તથા આશ્રિત માતા-પિતા/મૃત સ્વાતંત્ર્ય સેનાનીઓની પેન્શનપાત્ર પુત્રીઓને લાભ થશે. પશ્ચાદ્દ ભૂમિકા ભારત સરકારે પોર્ટ બ્લેરની જેલમાં સજા ભોગવી ચૂકેલા સ્વાતંત્ર્ય સેનાનીઓ માટે 1969માં ‘એક્સ-આંદામાન પોલિટીકલ વિઝનર્સ પેન્શન સ્કીમ’ શરૂ કરી હતી. 1972માં ભારતને આઝાદીની 25મી વર્ષગાંઠ પ્રસંગે સ્વાતંત્ર્ય સેનાનીઓને પેન્શન માટેની એક કાયમી યોજના અમલમાં મૂકવામાં આવી હતી. ત્યારબાદ 1.8.1980થી અમલમાં આવે તે રીતે સ્વતંત્રતા સૈનિક સન્માન પેન્શન યોજના ઉદાર ધોરણે અમલમાં મૂકાઈ હતી. સ્વાતંત્ર્ય સેનાનીઓ ઉપરાંત તેમના જીવનસાથી (વિધવા/વિધૂર), અપરણિત અને બેરોજગાર પુત્રીઓ (કોઈપણ સમયે મહત્તમ 3 પુત્રીઓ) અને મૃત્યુ પામેલા સ્વાતંત્ર્ય સેનાનીઓના માતા-પિતાને આ યોજના હેઠળ પેન્શનને પાત્ર ગણવામાં આવ્યા હતા. 2016 સુધી 1,71,605 સ્વાતંત્ર્ય સેનાનીઓ અને તેમના માન્ય આશ્રિતોને આ યોજના હેઠળ પેન્શન ફાળવવામાં આવતું હતું. હાલમાં 37,981 સ્વાતંત્ર્ય સેનાનીઓ અને તેમના માન્ય આશ્રિત પેન્શનરોને આ યોજના હેઠળ આવરી લેવાયા છે, જેમાંથી 11,690 સ્વાતંત્ર્ય સેનાનીઓ સ્વયં તથા 24,792 જીવનસાથી (વિધવા/વિધૂર) અને 1,490 પુત્રીઓ પેન્શન પાત્ર છે. સ્વાતંત્ર્ય સેનાનીઓનું પેન્શન જેમ બને તેમ જલ્દી ચૂકવવા તમામ અધિકૃત બેંકોને આધાર સાથે જોડીને પેન્શનની ચૂકવણી કરવા સૂચનાઓ આપવામાં આવી છે.
જાપાનના પ્રધાનમંત્રીની ભારત યાત્રા દરમિયાન પ્રધાનમંત્રી દ્વારા અખબારી નિવેદન (14 સપ્ટેમ્બર, 2017)

મહામહીમ પ્રધાનમંત્રી શિન્ઝો આબે, નામાંકિત મહાનુભાવો મીડિયાના પ્રતિનિધિઓ કોન્નીચિવા (ગુડ આફ્ટરનૂન /નમસ્કાર) મને પ્રસન્નતા છે કે મારા અન્ય મિત્ર, પ્રધાનમંત્રી શિન્ઝો આબેનું ભારતમાં, અને ખાસ કરીને ગુજરાતમાં, સ્વાગત કરવાની તક મને મળી છે. પ્રધાનમંત્રી આબે અને હું ઘણીવાર આંતરરાષ્ટ્રીય સંમેલનો દરમિયાન મળ્યા છીએ. પરંતુ ભારતમાં તેમનું સ્વાગત કરવું મારા માટે વિશેષરૂપથી હર્ષનો વિષય છે. ગઈકાલે સાંજે મને તેમની સાથે સાબરમતી આશ્રમ જવાનો અવસર મળ્યો. આજે અમે બંને દાંડી કુટીર પણ ગયા. આજે સવારે અમે બંને મળીને જાપાનના સહયોગથી બનાવાઈ રહેલી મુંબઈ – અમદાવાદ હાઈ સ્પીડ રેલવે યોજનાનું ભૂમિપૂજન કર્યું. આ એક ઘણું મોટું પગલું છે. આ માત્ર હાઈ સ્પીડ રેલની શરૂઆત નથી. ભવિષ્યમાં આપણી આવશ્યકતાઓને જોતા હું આ નવી રેલવે ફિલોસોફિને નવા ભારતના નિર્માણની જીવન રેખા માનું છું. ભારતની અબાધ પ્રગતિનો સંપર્ક હવે વધુ ઝડપ સાથે જોડાઈ ગયો છે. મિત્રો પરસ્પર વિશ્વાસ અને ભરોસો, એક બીજાના હિતો અને ચિંતાઓને સમજી, અને ઉચ્ચ સ્તરીય સતત સંપર્ક, એ ભારત જાપાનના સબંધોની ખાસિયત છે. અમારી વિષેશ નીતિઓ અને ગ્લોબલ પાર્ટનરશીપના વર્તુળમાં માત્ર દ્વિપક્ષીય અથવા ક્ષેત્રીય સ્તર સુધી સીમિત નથી. વૈશ્વિક મુદ્દા પર પણ અમારા સહયોગ ઘનિષ્ઠ છે. ગત વર્ષે મારી જાપાન યાત્રાના સમયે અમે પરમાણુ ઊર્જાના શાંતિપૂર્ણ પ્રયોગ માટે એક ઐતિહાસિક સમજૂતી કરી હતી. એના રેટિફિકેશન માટે હું જાપાનના જનમાનસ, જાપાનની સંસદ અને ખાસ કરીને પ્રધાનમંત્રી આબેનો હૃદયથી આભાર માનું છું. ક્લીન એનર્જી અને ક્લાઈમેટ ચેન્જના વિષય પર અમે સહયોગ માટે આ સમજૂતીનો નવો અધ્યાય જોડ્યો છે. મિત્રો 2016-17માં ભારતમાં જાપાનથી 4.7 મિલિયન ડોલરનું રોકાણ થયું છે, જે પાછલા વર્ષની તુલાનામાં 90 ટકા વધુ છે. હવે જાપાન ભારતમાં ત્રીજો મોટો રોકાણકાર દેશ છે. એ સ્પષ્ટ દર્શાવે છે કે ભારતના આર્થિક વિકાસ અને આવતી કાલ પ્રત્યે જાપાનમાં કેટલા વિશ્વાસ અને આશાવાદનું વાતાવરણ છે અને આ રોકાણને જોતા એ અનુમાન લગાવી શકાય છે કે આવનારા સમયમાં ભારત અને જાપાનની વચ્ચે વધતા વ્યાપારની સાથે સાથે લોકો સાથેનો સંબંધ પણ વધશે. અમે જાપાનના નાગરિકો માટે વિઝા ઓન એરાઈવલની સુવિધા તો પહેલાથી જ આપી રાખી છે. હવે અમે ઈન્ડિયા પોસ્ટ અને જાપાન પોસ્ટના સહયોગથી એક કુલ બોક્ષ સર્વિસ પણ શરૂ કરવા જઈ રહ્યા છીએ, જેથી ભારતમાં રહેતા જાપાની લોકો સીધું જાપાનથી પોતાની પંસદગીનું ભોજન મગાવી શકે. સાથે જ મારા જાપાની વેપાર સમુદાયને એ પણ અનરોધ છે કે ભારતમાં વધુમાં વધુ જાપાની રેસ્ટોરન્ટ ખોલે ! આજે ભારતમાં કેટલાય સ્તરો પર ધરમૂળથી પરિવર્તનો થઈ રહ્યા છે. ઈઝ ઓફ ડુઈંગ બિઝનેશ હોય કે સ્કીલ ઈન્ડિયા, ટેક્ષેશન રીફોર્મ હોય કે મેક ઈન ઈન્ડિયા, ભારત પૂર્ણ રીતે ટ્રાન્સફોર્મ થઈ રહ્યું છે. જાપાનના વેપાર માટે આ ખૂબ મોટો અવસર છે. અને મને પ્રસન્નતા છે કે જાપાનની કેટલીક કંપનીઓ આપણા રાષ્ટ્રીય ફ્લેગશીપ કાર્યક્રમો સાથે ગાઢ રીતે જોડાઈ રહી છે. આજે સાંજે બંને દેશોના વેપારી વડાઓની સાથે અમારી વાતચીત અને કાર્યક્રમોમાં આપણને આના પ્રત્યક્ષ લાભો પણ જોવા મળશે. જાપાનના ઓફિશ્યલ ડેવલપમેન્ટ આસિસ્ટન્ટમાં અમે સૌથી મોટા પાર્ટનગર છીએ, અને વિવિધ સેક્ટર્સના પ્રોજેક્ટ માટે આજે સમજૂતીનું હું હાર્દિક સ્વાગત કરું છું. મિત્રો, મને પૂર્ણ વિશ્વાસ છે કે આપણી વાતચીત અને આજે કરાયેલા કરારો ભારત અને જાપાનની ભાગીદારી, દરેક ક્ષેત્રોને વધુ મજબૂત કરશે. આજ શબ્દોની સાથે હું ફરી એકવાર પ્રધાનમંત્રી આબે અને તેની સાથે આવેલા ઉચ્ચ સ્તરિય પ્રતિનિધિમંડળનું હાર્દિક સ્વાગત કરું છું. ઈજ્યો દે ગોજાઈમસ (ધેટ્સ ઓલ ફોર નાઉ) અરિગતૌ ગોજાઈમસ (થેન્ક યૂ) થેન્ક યૂ વેરી મચ.
પ્રધાનમંત્રીએ મહાનવમી પર મા સિદ્ધિદાત્રીને પ્રાર્થના કરી

પ્રધાનમંત્રી શ્રી નરેન્દ્ર મોદીએ નવરાત્રિ દરમિયાન મહાનવમી પર માતા સિદ્ધિદાત્રીને પ્રાર્થના કરી છે અને દરેક માટે આશીર્વાદ માંગ્યા છે. એક ટ્વિટમાં પ્રધાનમંત્રીએ કહ્યું; "નવરત્રિમાં મહાનવમીના પાવન અવસર પર મા સિદ્ધિદાત્રીની પૂજા અર્ચના થાય છે. મારી કામના છે તેમના આશીર્વાદથી સૌ કોઈને સિદ્ધિ પ્રાપ્ત થાય. માતાના ભક્તો માટે તેમની આ સ્તુતિ…
મંત્રીમંડળે મલેશિયા સાથે સંશોધિત હવાઈ સેવાઓની સંશોધિત સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં મલેશિયા સાથે સંશોધિત હવાઈ સેવા સમજૂતી (એએસએ)ને મંજૂરી આપવામાં આવી હતી. એએસએમાં સુધારાની શરૂઆત 2011માં થઈ હતી. જોકે કલમ 13માં આવકના રેમિટન્સ સાથે સંબંધિત કેટલાક ફેરફારને કારણે સમજૂતી પર હસ્તાક્ષર થઈ શક્યા નહોતા. આઇસીએએન 2016માં આયોજિત બેઠક દરમિયાન મલેશિયા ભારત સરકારના નાણાં મંત્રાલય દ્વારા કથિત કલમમાં સૂચિત ફેરફારો પર સંમત થયું હતું. હવાઈ સેવા સમજૂતીની ખાસિયતો •વર્તમાન એએસએ પર 1974માં હસ્તાક્ષર થયા હતા એટલે વર્તમાન એએસએને સુધારવાની, અપડેટ કરવાની અને તેને આધુનિક સ્વરૂપ આપવાની જરૂર નથી •વર્તમાન એએસએની જોગવાઈઓને આઇસીએઓના આધુનિક ટેમ્પ્લેટ મુજબ બદલવામાં આવી છે. •ત્રીજા દેશની એરલાઇન્સ માટે સહકાર સ્થાપિત કરવા માર્કેટિંગ ગોઠવણને ઉમેરવામાં આવી છે. •સ્થાનિક કોડશેર પર જોગવાઈ ઉમેરવામાં આવી છે. •‘સલામતી અને સુરક્ષા’ પર કલમોને સંશોધિત એએસએમાં ઉમેરવામાં આવી છે. •‘ઇન્ટરમોડલ સર્વિસીસ’ સાથે સંબંધિત કલમને સંશોધિત એએસએમાં ઉમેરવામાં આવી છે, જે અન્ય પક્ષના વિસ્તારમાં કોઈ પણ પોઇન્ટમાંથી કોઈ પણ ઇન્ટરમોડલ ટ્રાન્સપોર્ટ મારફતે અવરજવર કરવા એર પેસેન્જર્સ અને કાર્ગોને મંજૂરી આપશે
પ્રધાનમંત્રીએ આશા અને આંગણવાડી કાર્યકર્તાઓ માટે વેતનમાં વધારાની જાહેરાત કરી

પ્રધાનમંત્રી શ્રી નરેન્દ્ર મોદીએ આજે આશા અને આંગણવાડી કાર્યકર્તાઓ માટે વેતનમાં વધારો કરવાની જાહેરાત કરી હતી. આગામી મહિનાથી અમલ થનારી આ જાહેરાત લાખો આશા, આંગણવાડી અને એએનએમ (સહાયક નર્સ મિડવાઇફ) કાર્યકર્તાઓ સાથે વીડિયો કોન્ફરન્સ મારફતે વાતચીત દરમિયાન કરવામાં આવી હતી. પ્રધાનમંત્રીએ કેન્દ્ર સરકાર દ્વારા આશા કાર્યકર્તાઓને નિયમિત ઇન્સેન્ટિવ બમણું કરવાની જાહેરાત કરી હતી. ઉપરાંત તમામ આશા કાર્યકર્તાઓ અને તેમનાં મદદનીશોને પ્રધાનમંત્રી જીવન જ્યોતિ વીમા યોજના અને પ્રધાનમંત્રી સુરક્ષા વીમા યોજના હેઠળ નિઃશુલ્ક વીમાકવચ પ્રદાન કરવામાં આવશે. પ્રધાનમંત્રીએ આંગણવડી કાર્યકર્તાઓનાં માનદ્ વેતનમાં પણ નોંધપાત્ર વધારો કરવાની જાહેરાત કરી હતી. અત્યાર સુધી જેમને રૂ. 3000 મળતાં હતાં, તેમને હવે રૂ. 4000 મળશે. એ જ રીતે જે લોકોને રૂ. 2200 મળતાં હતાં એમને હવે રૂ. 3500 મળશે. આંગણવાડી મદદનીશો માટે માનદ્ વેતન પણ રૂ. 1500થી વધારીને રૂ. 2250 કરવામાં આવ્યું છે. પ્રધાનમંત્રીએ એવી જાહેરાત પણ કરી હતી કે, કોમન એપ્લિકેશન સોફ્ટવેર (આઇસીડીએસ-સીએએસ) જેવી ટેકનિકનો ઉપયોગ કરશે તેવા આંગણવાડી કાર્યકર્તાઓ અને મદદનીશોને વધારે ઇન્સેન્ટિવ્સ મળશે. આ ઇન્સેન્ટિવ કામગીરીના આધારે રૂ. 250 થી 500 હશે. પ્રધાનમંત્રીએ દેશભરમાં આશા કાર્યકર્તા, આંગણવાડી કાર્યકર્તા અને એએનએમ (સહાયક નર્સ મિડવાઇફ) એમ ત્રણની ટીમ સાથે વાર્તાલપ કર્યો હતો. તેમણે સંયુક્તપણે કાર્ય કરવાનાં તેમનાં પ્રયાસોની પ્રશંસા કરી હતી, નવા માધ્યમો અને ટેકનોલોજીનો ઉપયોગ કરી પ્રસૂતિને સુરક્ષિત બનાવવા અને માતા-બાળક બંનેને પોષણ મળે એવી સેવાઓ સુધારવા તેમજ દેશમાં કુપોષણ ઘટાડવા પોષણ અભિયાનનો લક્ષ્યાંક સિદ્ધ કરવા માટેનાં પ્રયાસોને બિરદાવ્યાં હતાં.
મંત્રીમંડળે કોલકાતા બંદર ટ્રસ્ટનું નામ બદલીને શ્યામા પ્રસાદ મુખરજી ટ્રસ્ટ રાખવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કોલકાતા બંદર ટ્રસ્ટનું નામ બદલીને શ્યામા પ્રસાદ મુખરજી ટ્રસ્ટ રાખવાની મંજૂરી આપી છે. કોલકાતા બંદર ટ્રસ્ટના બોર્ડ ઓફ ટ્રસ્ટીઓની 25 ફેબ્રુઆરી 2020ના રોજ બેઠક યોજાઇ હતી અને કોલકાતા બંદરનું નામ બદલીને શ્યામા પ્રસાદ મુખરજી પોર્ટ, કોલકાતા રાખવા અંગે ઠરાવ પસાર કરવામાં આવ્યો હતો. તેઓ અગ્રણી ન્યાયશાસ્ત્રી, વિદ્વાન, વિચારક અને વિશાળ જનસમુદાયના નેતા હોવાથી આ બંદર ટ્રસ્ટને તેમનું નામ આપવાનો વિચાર કરવામાં આવ્યો હતો. 12 જાન્યુઆરી 2020ના રોજ કોલકાતા બંદરના દોઢસો વર્ષના મહોત્સવની ઉજવણીના ઉદ્ઘાટન પ્રસંગે પશ્ચિમ બંગાળના લોકોની લાગણીઓને ધ્યાનમાં રાખીને, એવી જાહેરાત કરવામાં આવી હતી કે, કોલકાતા બંદરને પશ્ચિમ બંગાળના સૌથી પાત્રતા ધરાવતા પુત્ર અને રાષ્ટ્રીય સિંચાઇના પ્રણેતા તેમજ બંગાળના વિકાસના સ્વપ્નદૃશ્ટા, ઔદ્યોગિકરણના પ્રેરણામૂર્તિ અને એક કાયદો એક રાષ્ટ્રના પ્રખર હિમાયતી ડૉ. શ્યામા પ્રસાદ મુખરજીનું નામ આપવામાં આવશે. પૃષ્ઠભૂમિ: કોલકાતા બંદર દેશનું સૌથી પહેલું મોટું બંદર તેમજ નદી કાંઠે આવેલું એકમાત્ર બંદર છે. 17 ઓક્ટોબર 1870ના રોજ 1870ના અધિનિયમ
પ્રધાનમંત્રીએ પ્રધાનમંત્રી ભારતીય જનઔષધિ પરિયોજનાના લાભાર્થીઓ સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ દ્વારા પ્રધાનમંત્રી ભારતીય જનઔષધિ પરિયોજનાના લાભાર્થીઓ અને જન ઔષધિ કેન્દ્રના માલિકો સાથે સંવાદ યોજ્યો હતો. કેન્દ્ર સરકારે જેનેરિક દવાઓના અંગે જાગૃતિ ફેલાવવા અને તેના ઉપયોગને પ્રોત્સાહન આપવા માટે 7મી માર્ચ, 2019ને સમગ્ર ભારતમાં ‘જનઔષધિ દિવસ’ તરીકે ઉજવવાનો નિર્ણય લીધો હતો. 5000થી વધુ સ્થળો પર ફેલાયેલા લાભાર્થીઓ અને સ્ટોર માલિકો સાથે વાતચીત કરતાં પ્રધાનમંત્રીએ જણાવ્યું હતું કે ઊચ્ચ ગુણવત્તાયુક્ત દવાઓ ઓછી કિંમતે ઉપલબ્ધ બને તે બાબત સુનિશ્ચિત કરવા સરકારે બે મહત્ત્વપૂર્ણ પગલાં લીધા હતા. પ્રથમ, 850 આવશ્યક દવાઓની કિંમત નિયંત્રિત કરાઇ હતી અને હાર્ટ સ્ટેન્ટ અને ઘુંટણની સર્જરી માટેના સાધનોની કિંમતો ઘટાડવામાં આવી હતી. બીજુ, સમગ્ર દેશમાં શ્રેણીબદ્ધ જનઔષધિ કેન્દ્ર ખોલવામાં આવ્યા હતા. પ્રધાનમંત્રીએ જણાવ્યું હતું કે આ પગલાંઓના કારણે માત્ર ગરીબોને જ નહીં પરંતુ મધ્યમ વર્ગના લોકોને પણ ખૂબ જ ફાયદો થયો હતો. પ્રધાનમત્રીએ જણાયું હતું કે જન ઔષધિ કેન્દ્રો ખાતે દવાઓ બજાર કિંમત કરતા પચાસથી નેવુ ટકા ઓછી કિંમતે ઉપલબ્ધ છે. તેમણે ઉમેર્યુ હતુ કે છેલ્લા સાડા ચાર વર્ષમાં પાંચ હજારથી વધુ જનઔષધિ કેન્દ્રો ખોલવામાં આવ્યાં છે. પ્રધાનમંત્રીએ જણાવ્યું હતું કે આ કેન્દ્રો માત્ર સારી ગુણવત્તાની દવાઓ જ પુરી પાડતા નથી પરંતુ સ્વરોજગારી પણ પુરી પાડે છે અને નવી રોજગારીની તકોનું સર્જન કરે છે. આરોગ્ય ક્ષેત્રના સર્વગ્રાહી પરિવર્તનના ખ્યાલ અંગે જાણકારી આપતાં પ્રધાનમંત્રીએ જણાવ્યું હતું કે સરકારનો અભિગમ માત્ર વાતો કરવાનો નહીં પરંતુ સમાધાન પુરું પાડવાનો છે. તેમણે જણાવ્યું હતું કે આરોગ્ય ક્ષેત્રે પરિવર્તન લાવવા માટે આ ક્ષેત્ર સાથે સંબંધિત તમામ હિતધારકો સાથે મળીને કામગીરી કરી રહ્યાં છે. પ્રધાનમંત્રીએ જણાવ્યું હતું કે છેલ્લા સાડા ચાર વર્ષોમાં 15 નવી એઇમ્સ બાંધવામાં આવી છે અથવા બાંધવામાં આવી રહી છે અને તબીબી ક્ષેત્રમાં 31,000
પ્રધાનમંત્રીએ પીલીભીત યુપીમાં માર્ગ અકસ્માતમાં મૃત્યુ પામેલા લોકો પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીલીભીતમાં માર્ગ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. તેમણે ઘાયલોને જલ્દી સ્વસ્થ થવાની પણ શુભેચ્છા પાઠવી હતી. પીએમઓએ ટ્વિટ કરીને કહ્યું: "ઉત્તર પ્રદેશના પીલીભીતમાં થયેલ માર્ગ અકસ્માત હ્રદયદ્રાવક છે. આમાં જેમણે પોતાના પ્રિયજનોને ગુમાવ્યા છે તેમના પ્રત્યે હું મારી સંવેદના વ્યક્ત કરું છું. તેમજ તમામ ઈજાગ્રસ્તોને ઝડપથી સ્વસ્થ થવાની કામના કરું છું:
રાજ્યસભામાં ઉપરાષ્ટ્રપતિ શ્રી એમ. વેંકૈયા નાયડુની વિદાય સમયે પ્રધાનમંત્રીના સંબોધનનો મૂળપાઠ

ગૃહના અધ્યક્ષ અને દેશના ઉપરાષ્ટ્રપતિ વેંકૈયા નાયડુજીને તેમના કાર્યકાળની સમાપ્તિ પર તેમને આભાર આપવા માટે ઉપસ્થિત થયા છે. આ સદન માટે આ ખૂબ જ ભાવનાત્મક ક્ષણ છે. તમારી ગૌરવપૂર્ણ હાજરી સાથે ગૃહની કેટલી ઐતિહાસિક ક્ષણો જોડાયેલી છે. તેમ છતાં તમે ઘણી વખત કહ્યું છે કે હું રાજકારણમાંથી નિવૃત્ત થયો છું પરંતુ જાહેર જીવનમાંથી કંટાળ્યો નથી અને તેથી આ ગૃહના નેતૃત્વની તમારી જવાબદારી ભલે પૂર્ણ થઈ રહી હોય પરંતુ તમારા અનુભવોનો લાભ ભવિષ્યમાં લાંબા સમય સુધી દેશને મળતો રહેશે. અમારા જેવા અનેક જાહેર જીવનના કાર્યકરોને મળતો રહેશે. આદરણીય અધ્યક્ષ સાહેબ, આજે જ્યારે આઝાદીના અમૃત પર્વમાં દેશ તેની આગામી 25 વર્ષની નવી સફર શરૂ કરી રહ્યો છે ત્યારે દેશનું નેતૃત્વ પણ એક રીતે નવા યુગના હાથમાં છે. આપણે બધા જાણીએ છીએ કે આ વખતે આપણે આવી 15મી ઓગસ્ટની ઉજવણી કરી રહ્યા છીએ જ્યારે દેશના રાષ્ટ્રપતિ, ઉપરાષ્ટ્રપતિ, સ્પીકર, પ્રધાનમંત્રી તમામ એવા લોકો છે જેઓ સ્વતંત્ર ભારતમાં જન્મ્યા છે અને બધા ખૂબ જ સાધારણ પૃષ્ઠભૂમિમાંથી આવે છે. મને લાગે છે કે તેનું પોતાનું એક પ્રતીકાત્મક મહત્વ છે. એકસાથે, તે દેશના નવા યુગનું પ્રતીક પણ છે. આદરણીય અધ્યક્ષ સાહેબ, તમે દેશના એવા ઉપરાષ્ટ્રપતિ છો જેમણે પોતાની તમામ ભૂમિકાઓમાં હંમેશા યુવાનો માટે કામ કર્યું છે. તમે હંમેશા યુવા સાંસદોને ગૃહમાં આગળ લઈ ગયા, તેમને પ્રોત્સાહિત કર્યા. તમે યુવાનો સાથે વાર્તાલાપ કરવા માટે સતત યુનિવર્સિટીઓ અને સંસ્થાઓની મુલાકાત લેતા રહ્યા છો. નવી પેઢી સાથે તમારું સતત જોડાણ છે અને યુવાનોને તમારું માર્ગદર્શન મળ્યું છે અને યુવાનો તમને મળવા હંમેશા ઉત્સુક રહ્યા છે. તમે આ બધી સંસ્થાઓમાં પણ ખૂબ લોકપ્રિય રહ્યા છો. મને કહેવામાં આવ્યું કે તમે ઉપાધ્યક્ષ તરીકે ગૃહની બહાર જે ભાષણો આપ્યા હતા, તેમાં લગભગ 25 ટકા યુવાનો હતા, આ પણ પોતાનામાં મોટી વાત છે. આદરણીય અધ્યક્ષ સાહેબ, અંગત રીતે, હું ભાગ્યશાળી છું કે તમને નજીકના લોકોથી અલગ–અલગ ભૂમિકાઓમાં જોયા છે. તમારી ઘણી ભૂમિકાઓ એવી હતી કે મને તમારી સાથે કામ કરવાનો લહાવો મળ્યો. પાર્ટીના કાર્યકર તરીકે તમારી વૈચારિક પ્રતિબદ્ધતા હતી. ધારાસભ્ય તરીકે તમારું કામ કરો. સાંસદ તરીકે તમારે ગૃહમાં સક્રિય રહેવું જોઈએ. ભારતીય જનતા પાર્ટીના અધ્યક્ષ તરીકે વ્યક્તિગત કૌશલ્ય અને નેતૃત્વની વાત છે. કેબિનેટ મંત્રી તરીકે તમારી મહેનત, નવીનતા લાવવાના તમારા પ્રયાસો અને પ્રાપ્ત કરેલી સફળતાઓ દેશ માટે ખૂબ જ ફાયદાકારક છે અથવા ઉપરાષ્ટ્રપતિ અને ગૃહના અધ્યક્ષ તરીકે તમારી ગરિમા અને તમારી વફાદારી જોઈ છે. તમે ક્યારેય કોઈ કામને બોજ નથી માન્યું. તમે દરેક વસ્તુમાં નવા જીવનનો શ્વાસ લેવાનો પ્રયાસ કર્યો છે. તમારો જુસ્સો, તમારી લગન અમે એ સતત જોયું છે. આ ગૃહ દ્વારા હું દરેક માનનીય સાંસદ અને દેશના દરેક યુવાનોને કહેવા માંગુ છું કે તેઓ તમારી પાસેથી સમાજ, દેશ અને લોકશાહી વિશે ઘણું શીખી શકે છે.
બ્રિક્સ નેટવર્ક યુનિવર્સિટી અંગે બ્રિક્સ દેશો વચ્ચે સમજૂતી કરાર પર હસ્તાક્ષર માટે કાર્યોત્તર મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે બ્રિક્સ નેટવર્ક યુનિવર્સિટી માટે બ્રિક્સ દેશો વચ્ચેના સમજૂતી કરાર પર સહી કરવા માટે કાર્યોત્તર મંજૂરી આપી છે. આ અંગે નવેમ્બર, 2015માં રશિયામાં મોસ્કો ખાતે બ્રિક્સ દેશોના શિક્ષણ મંત્રીઓની ત્રીજી બેઠક અને ઉચ્ચ અધિકારીઓની બેઠક દરમિયાન વાટાઘાટો યોજાઈ હતી. આ સમજૂતી કરારને પગલે બ્રિક્સ દેશો, વૈજ્ઞાનિક સંશોધન, ઉચ્ચ શિક્ષણ, માહિતીના આદાન પ્રદાન, વિશ્લેષણ અને શ્રેષ્ઠ પ્રણાલિઓના અમલીકરણ, સંયુક્ત સંશોધન કાર્યક્રમો અને વિદ્યાર્થીઓ, સંશોધકો અને શિક્ષણવિદોની સ્થળાંતરશીલતા વધારવાના હેતુ માટે પરસ્પર સકારાત્મક અને સક્રિય સહયોગ વધારી શકશે.
પ્રધાનમંત્રીએ રિયો ઓલિમ્પિકમાં બ્રોન્ઝ મેડલ જીતવા માટે સાક્ષી મલિકને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રિયો ઓલિમ્પિકમાં રેસલિંગમાં બ્રોન્ઝ મેડલ મેળવવા બદલ સાક્ષી મલિકને અભિનંદન પાઠવ્યા હતા. પ્રધાનમંત્રીએ કહ્યું કે, સાક્ષી મલિકે ઈતિહાસ રચ્યો. તેને બ્રોન્ઝ મેળવવા માટે અભિનંદન. સમગ્ર રાષ્ટ્ર ખુશ છે. રક્ષાબંધનના વિશેષ દિવસે ભારતની દિકરીએ બ્રોન્ઝ જીત્યો છે અને જેનો અમને બધાને અત્યંત ગર્વ છે. આવનારા વર્ષોમાં સાક્ષી મલિક અનેક ખેલાડીઓ માટે પ્રેરણા બનશે.
પીપલ્સ રિપબ્લિક ઓફ ચાઇનાનાં સ્ટેટ કાઉન્સિલર શ્રી યાંગ જિચી પ્રધાનમંત્રીને મળ્યાં

પીપલ્સ રિપબ્લિક ઓફ ચાઇનનાં સ્ટેટ કાઉન્સિલર અને સરહદનાં મુદ્દે વિશિષ પ્રતિનિધિ શ્રી યાંગ જિચી આજે (22-12-2017) પ્રધાનમંત્રી શ્રી નરેન્દ્ર મોદીને મળ્યાં હતાં. શ્રી યાંગ જિચીએ ચીનનાં રાષ્ટ્રપતિ શી જિનપિંગ અને પ્રીમિયર લી કેક્વિઆંગની શુભેચ્છા પ્રધાનમંત્રીને પાઠવી હતી. દિવસની શરૂઆતમાં શ્રી યાંગ જિચી અને શ્રી અજિત દોવલે પ્રધાનમંત્રીને ભારત અને ચીન વચ્ચે સરહદનાં મુદ્દે બંને દેશોનાં પ્રતિનિધિઓ વચ્ચે 20મા રાઉન્ડની ચર્ચા વિશે ટૂંકમાં જાણકારી આપી હતી. પ્રધાનમંત્રીએ સપ્ટેમ્બર, 2017માં બ્રિક્સની નવમી સમિટમાં જિયામિનની તેમની મુલાકાત અને રાષ્ટ્રપતિ શી જિનપિંગ સાથેની બેઠક સહર્ષ યાદ કરી હતી. પ્રધાનમંત્રીએ જણાવ્યું હતું કે, ભારત અને ચીન વચ્ચેનાં મજબૂત સંબંધ બંને દેશોનાં લોકોનાં પારસ્પરિક લાભ માટે મહત્ત્વપૂર્ણ હોવાની સાથે એશિયા અને દુનિયા માટે પણ લાભદાયક છે.
પ્રધાનમંત્રી 16મી જુલાઈએ યુપીની મુલાકાત લેશે અને બુંદેલખંડ એક્સપ્રેસ-વેનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 16મી જુલાઈ, 2022ના રોજ ઉત્તર પ્રદેશની મુલાકાત લેશે અને સવારે 11:30 વાગ્યે જાલૌન જિલ્લાના ઓરાઈ તાલુકાના કૈથેરી ગામમાં બુંદેલખંડ એક્સપ્રેસ-વેનું ઉદ્ઘાટન કરશે. સરકાર દેશભરમાં કનેક્ટિવિટી વધારવા માટે પ્રતિબદ્ધ છે, જેનું મુખ્ય લક્ષણ રોડ ઈન્ફ્રાસ્ટ્રક્ચરમાં સુધારા તરફનું કામ છે. 29 ફેબ્રુઆરી, 2020ના રોજ પ્રધાનમંત્રી દ્વારા બુંદેલખંડ એક્સપ્રેસ-વેના નિર્માણ માટે શિલાન્યાસ એ આ તરફનો એક નોંધપાત્ર પ્રયાસ હતો. એક્સપ્રેસવે પરનું કામ 28 મહિનામાં પૂર્ણ થઈ ગયું છે અને હવે તેનું ઉદ્ઘાટન પ્રધાનમંત્રી દ્વારા કરવામાં આવશે. ઉત્તર પ્રદેશ એક્સપ્રેસવેઝ ઇન્ડસ્ટ્રિયલ ડેવલપમેન્ટ ઓથોરિટી (
પ્રધાનમંત્રી આવતીકાલે બોધગયા જશે

પ્રધાનમંત્રી શ્રી નરેન્દ્ર મોદી આવતી કાલે (5 સપ્ટેમ્બર, 2015) બોધગયાની યાત્રા કરશે. યાત્રાના ક્રમમાં પ્રધાનમંત્રી મહાબોધિ મંદિર જવાની સાથો સાથ પવિત્ર બોધિ વૃક્ષના પણ દર્શન કરશે. શ્રી મોદી “ચેતિયા કરિકાઃ તીર્થ યાત્રા અને સત્યની ખોજ” વિષય પર એક પ્રદર્શનીનો પણ શુભારંભ કરશે. પ્રધાનમંત્રીની બોધગયાની આ યાત્રા “સંઘર્ષ નિષેધ અને પર્યાવરણ ચેતના પર વૈશ્વિક હિન્દુ બોધ પહેલ” નામના ત્રણ દિવસીય સંવાદની સાથે થઈ રહી છે, જે દરમિયાન આ આયોજનના પ્રતિનિધિ બોધગયામાં ઉપસ્થિત રહેશે.
જમ્મુ અને કાશ્મીરના વિરોધ પક્ષોના નેતાઓનું પ્રતિનિધિમંડળ પ્રધાનમંત્રીને મળ્યું

પ્રધાનમંત્રી શ્રી નરેન્દ્ર મોદી જમ્મુ-કાશ્મીરના વિપક્ષોના નેતાઓના પ્રતિનિધિમંડળને મળ્યા હતા. આ પ્રતિનિધિમંડળમાં જમ્મુ અને કાશ્મીરની નેશનલ કોન્ફરન્સના શ્રી ઓમાર અબ્દુલ્લાહ; ભારતીય રાષ્ટ્રીય કોંગ્રેસ (આઇએનસી)ના નેતા શ્રી ગુલામ નબી આઝાદ; પીપલ્સ ડેમોક્રેટિક ફ્રન્ટના શ્રી હકીમ મોહમ્મદ; સીપીએમના શ્રી એમ વાય તારિગામી; ડેમોક્રેટિક પાર્ટી નેશનાલિસ્ટના શ્રી ગુલામ હસન મિર અને અન્યો સામેલ હતા. તેમણે પ્રધાનમંત્રી સાથે જમ્મુ અને કાશ્મીરમાં પ્રવર્તમાન સ્થિતિ વિશે ચર્ચા કરી હતી. આ બેઠકમાં રાજ્યની સ્થિતિ વિશે નિખાલસતાપૂર્વક ચર્ચા થઈ હતી. પ્રધાનમંત્રીએ રાજ્યમાં પ્રવર્તમાન સ્થિતિ અંગે ઊંડા દુઃખ અને ચિંતાની લાગણી વ્યક્ત કરી હતી. તેમણે જણાવ્યું હતું કે, જે લોકોએ હાલની ભારેલા અગ્નિ જેવી સ્થિતિમાં જીવો ગુમાવ્યા છે તેઓ આપણા દેશના જ નાગરિકો છે. આપણા યુવાનો, સુરક્ષા દળના જવાનો કે પોલીસ ગમે તે જીવ ગુમાવે, પણ આપણને દુઃખ થાય છે. તેમણે ખાતરી આપી હતી કે કેન્દ્ર સરકાર અને રાષ્ટ્ર જમ્મુ અને કાશ્મીરની જનતા સાથે છે. તેમણે સૂચવ્યું હતું કે, તમામ રાજકીય પક્ષોએ લોકો સુધી પહોંચવું જોઈએ અને અમારો સંદેશ તેમના સુધી પહોંચાડવો જોઈએ. તેમણે રાજ્ય અને તેની જનતાના વિકાસ પ્રત્યે તેમની પ્રતિબદ્ધતા વ્યક્ત કરી હતી તથા સ્થિતિને પુનઃ સામાન્ય કરવા અપીલ કરી હતી. પ્રધાનમંત્રીએ બેઠકમાં સૂચવવામાં આવેલા રચનાત્મક સૂચનોની પ્રશંસા કરી હતી અને તેમની સરકારની રાજ્યના નાગરિકોના કલ્યાણ પ્રત્યેની પ્રતિબદ્ધતા પુનઃ વ્યક્ત કરી હતી. તેમણે ભારપૂર્વક જણાવ્યું હતું કે, સંવાદ થવો જોઈએ તથા આપણે બંધારણના માળખાની અંદર રહીને સમસ્યાનું કાયમી સમાધાન શોધવાની જરૂર છે. તેમણે જમ્મુ અને કાશ્મીર રાજ્યમાં પ્રવર્તમાન સમસ્યાનું સમાધાન શોધવા તમામ રાજકીય પક્ષોએ એક થઈને કામ કરવાની જરૂરિયાત પર પણ ભાર મૂક્યો હતો.